NBA-kausi 2015–2016

NBA-kausi 2015–2016 oli NBA-koripallosarjan 70. kausi. Runkosarja alkoi 27. lokakuuta 2015 ja päättyi 13. huhtikuuta 2016, jonka jälkeen käynnistyivät pudotuspelit.

Kauden tapahtumiin lukeutuivat muun muassa edelliskauden mestari Golden State Warriorsin ennätyksellisen voitokas runkosarja, Stephen Curryn loistava runkosarjakausi, sarjan pitkäaikaisten huippupelaajien Tim Duncanin ja Kobe Bryantin urien päättyminen ja LeBron Jamesin tähdittämän Cleveland Cavaliersin historian ensimmäinen, vasta seitsemännessä ottelussa ratkennut, mestaruus.

Tapahtumia

 Cleveland Cavaliers nousi loppuotteluissa NBA:n historian ensimmäisenä joukkueena 1–3-tappioasemasta mestaruuteen, joka oli Clevelandin seurahistorian ensimmäinen. Ensimmäisenä pelaajana 50 vuoteen kuudensissa perättäisissä NBA-loppuotteluissa pelannut, finaalien arvokkaimmaksi pelaajaksi valittu LeBron James teki mestaruuden ratkaisseessa ottelussa tripla-tuplan. Cavaliersin mestaruus päätti ns. Clevelandin kirouksen eli 52 vuoden ajanjakson, jona kaupungin suuret urheilujoukkueet eivät olleet voittaneet mestaruutta.
 Golden State Warriors
 pelasi Steve Kerrin valmentamana kauden alussa historiallisen voittoputken: 16 ensimmäistä voitettua ottelua oli NBA:n ennätys, 21 voittoa taas Pohjois-Amerikan kaikkien ammattilaissarjojen ennätys. Joukkue voitti myös ennätykselliset 13 ensimmäistä vierasotteluaan. Warriors voitti lopulta kauden 24 ensimmäistä otteluaan ja teki edelliskauden loppu mukaan lukien yhteensä 28 ottelun voittoputken, kunnes se hävisi joulukuussa Milwaukee Bucksille jääden viiden ottelun päähän Los Angeles Lakersin 1970-luvun alun voittoennätyksestä.
 rikkoi Chicago Bullsin kauden 1995–1996 ennätyksen voitettuaan 73 runkosarjaottelua, yhden Bullsia (mm. Jordan, Pippen, Rodman) enemmän
 Stephen Curry pelasi historiallisen erinomaisen runkosarjakauden, jota luonnehdittiin NBA:n historian parhaaksi: hän muun muassa teki kolmessa eri ottelussa 50 pistettä ensimmäisenä pelaajana vuosikausiin, ratkaisi runkosarjaotteluita viime sekuntien koreilla jopa puolesta kentästä lähteneillä heitoilla, pelasi historian seitsemäntenä pelaajana runkosarjan arvostetuilla 50–40–90-heittotarkkuuksilla (pelitilanneheitot 50,4 %, kolmen pisteen heitot 45,4 % ja vapaaheitot 90,8 %, harvinaiseen 50–45–90-heittotarkkuusyhdistelmään yltänyt pelaaja vaikka yritti eniten kolmen pisteen heittoja sarjan historiassa), onnistui peräti 402 kertaa kolmen pisteen heitossa (edellinen ennätys 286, Curry itse edelliskaudella) ja saavutti ennätyksiä erilaisissa kokonaistehokkuutta mitanneissa tunnusluvuissa
 Sarjan historian parhaisiin pelaajiin lukeutuva Lakersin Kobe Bryant ilmoitti marraskuussa 2015 lopettavansa uransa kauden päätteeksi. Bryant teki runkosarjaan päättyneen uransa viimeisessä ottelussa kauden korkeimman pistelukeman, 60 pistettä.
 San Antonio Spurs ehti voittaa kauden ensimmäiset 39 kotiotteluaan putkeen kunnes hävisi Warriorsille. Edelliskausi mukaan luettuna Spurs voitti 48 peräkkäistä kotiottelua. Warriors ei ollut voittanut Spursia kotonaan 33 otteluun; tappioputki oli alkanut vuonna 1997.
 Spursin Tim Duncan jäi tammikuussa 2016 Houston Rocketsia vastaan pisteittä ensimmäisen kerran 19-vuotisella NBA-urallaan. Hän paranteli kauden aikana sijoituksiaan useissa NBA:n historian parhaiden tilastokategorioissa. Kausi 2015–2016 jäi Duncanin uran viimeiseksi: hän ilmoitti uransa päättymisestä heinäkuussa 2016.
 14. helmikuuta 2016 pelattu tähdistöottelu päättyi Lännen voittoon 196–173. Kumpikin joukkue teki enemmän pisteitä kuin yksikään aikaisempi joukkue tähdistöottelun historiassa. Ottelun parhaaksi pelaajaksi valittiin Russell Westbrook.
 Huhtikuussa sarjan johto hyväksyi pienen pelipaitamainoksen lisäämiseen joukkueiden pelipaitoihin kaudesta 2017–2018 lähtien.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

Clippersin Jamal Crawford palkittiin NBA:n historian ensimmäisenä pelaajana kolmannen kerran kauden parhaana kuudentena pelaajana, ja hän oli 36-vuotiaana vanhin kyseisen palkinnon voittanut pelaaja. Spursin Kawhi Leonard voitti vuoden puolustuspelaajan palkinnon toisen kerran peräkkäin ensimmäisenä ei-sentterinä noin 25 vuoteen.

 Arvokkain pelaaja (MVP): Stephen Curry, Golden State Warriors
 Vuoden tulokas: Karl-Anthony Towns, Minnesota Timberwolves
 Vuoden puolustuspelaaja: Kawhi Leonard, San Antonio Spurs
 Paras kuudes pelaaja: Jamal Crawford, Los Angeles Clippers
 Kehittynein pelaaja: C. J. McCollum, Portland Trail Blazers
 Vuoden valmentaja: Steve Kerr, Golden State Warriors
 Finaalien MVP: LeBron James, Cleveland Cavaliers

Lähteet

NBA-kaudet
Koripallosarjojen kausi 2015–2016/2016